
ΣΕΜΙΝΑΡΙΟ «ΙΣΤΟΡΙΑ ΤΗΣ ΛΟΓΙΑΣ ΜΟΥΣΙΚΗΣ ΣΤΗΝ ΕΥΡΩΠΗ ΤΟΥ 19ΟΥ ΚΑΙ 20ΟΥ ΑΙ.»

Το Εργαστήριο Τεκμηρίωσης Σύγχρονης Ιστορίας στο πλαίσιο των μαθημάτων «Εισαγωγή στη Νεότερη και Σύγχρονη Ευρωπαϊκή Ιστορία» και «Εισαγωγή στη Νεότερη και Σύγχρονη Ελληνική Ιστορία», που διδάσκει αντίστοιχα στα Β’ και Δ΄ Εξάμηνα του προπτυχιακού προγράμματος σπουδών του Τμήματος Σπουδών  ο Καθηγητής Γ. Ψαλλίδας, διεξάγει (σε θεματικό συντονισμό με το  διάγραμμα των παραδόσεων των ανωτέρω μαθημάτων) μια σειρά σεμιναρίων με τίτλο «Ιστορία της Λόγιας Μουσικής στην Ευρώπη του 19ου και 20ού αιώνα» και διδάσκοντα τον υποψήφιο διδάκτορα Γ. Μαρτίνη.
 Η σειρά αυτή θα διαρθρωθεί στις εξής  ενότητες:
1)  Επισκόπηση της λόγιας μουσικής στην Ευρώπη του 19ου αιώνα. 
2) Η ανάπτυξη των "εθνικών μουσικών σχολών".
3) Η λόγια μουσική στην Ευρώπη κατά το πρώτο μισό του 20ου      αιώνα.
4) Λόγια μουσική και ολοκληρωτικά καθεστώτα. Τέσσερα χαρακτηριστικά παραδείγματα.
5) Η λόγια μουσική κατά το δεύτερο μισό του 20ου αιώνα.
6) Η μουσική ως μέρος της πολιτιστικής πολιτικής στο πλαίσιο του Ψυχρού Πολέμου 

Στο πρώτο σεμινάριο με τις θεματικές ενότητες (1) και (2) θα αναφερθεί επιγραμματικά η ιστορία της ευρωπαϊκής έντεχνης μουσικής και ιδιαίτερα των δύο κύριων ρευμάτων που καταγράφηκαν τον 19ο αιώνα (ύστερος Κλασικισμός -Ρομαντισμός). Παράλληλα θα γίνεται ακρόαση αντιπροσωπευτικών μουσικών παραδειγμάτων από τα σημαντικότερα είδη και τους σημαντικότερους συνθέτες για τους οποίους θα γίνει λόγος.
Το πρώτο σεμινάριο θα διεξαχθεί την Πέμπτη 8/3/2018 και ώρα 12.00 στην Αίθουσα 1 του 1ου ορόφου του Τμήματος  Ιστορίας.  

